open-index/open-wikipedia-markdown huggingface dataset:
Jore

**Jore** (oik. **Jorma Sakari Vastelin**, 30. elokuuta 1963 – 24. syyskuuta 1993) oli suomalainen punk-laulaja ja lauluntekijä. 1979–1982 toiminut Nolla nolla nolla oli Joren ensimmäinen levyttänyt yhtye. Varsinaisen toimintansa aikana yhtye julkaisi yhden EP-levyn, "Oodeja simasuille", vuonna 1981. 1982 Jore vieraili Laman albumilla ja lauloi oman kappaleensa "Turpa kiinni ja nussi". Nolla nolla nollan hajottua Jore liittyi Musta Paraati -yhtyeeseen. Jore oli mukana yhtyeen ensimmäisellä singlellä ja ensimmäisellä albumilla Peilitalossa vuodelta 1983. Mustasta paraatista erottuaan Jore perusti Silmät-yhtyeen, joka levytti yhden singlen ja yhden kokoelmakappaleen vuonna 1983. Nolla nolla nolla kokoontui yhtä keikkaa varten 1984 ja sai sen jälkeen mahdollisuuden tehdä albumin. Vuoden 1984 lopussa Jore liittyi Kuudes tunti -yhtyeeseen, joka oli jo julkaissut yhden albumin. Jore teki bändin kanssa yhden singlen lähes valmiiksi, mutta se jäi aikoinaan julkaisematta. Kappaleet julkaistiin 2013 Kuudennen tunnin ainoan albumin uudelleenjulkaisulla. Kuudes tunti lopetti toimintansa 1985. Tämän jälkeen Jore äänitti studiossa Dead Society -yhtyeen kanssa, mutta näitä äänityksiä ei ole julkaistu. Jore kuoli 1993 synnynnäisen sydänvian takia Virossa.  Hetki ennen kuolemaansa Jore oli muuttanut Suomesta Viron puolelle kommuuniin Saarenmaalle rakentamaan suunnitelmissaan ollutta äänitysstudiota. Samaisessa Saarenmaa-projektin taiteilijakommuunissa vaikutti aiemmin maolaisena tunnettu Itu-ryhmän guru Matti Puolakka. 
## Diskografia

* Nolla nolla nolla: Oodeja simasuille (EP, 1981)
* Propaganda-EP (kokoelma EP, 1981) (Rummut Naton kappaleessa "Ei Sun Tartte Ajatella")
* Laman: Lama (LP, 1982) (laulu kappaleessa "Turpa kiinni ja nussi")
* Musta Paraati: Romanssi / Kädet (single, 1982)
* Musta Paraati: Peilitalossa (LP, 1983)
* Silmät: Haudattu / Toinen maailma (single, 1983)
* Jeanne d'Arc (kokoelma LP, 1983) (laulu Silmät-yhtyeen kappaleissa "Toinen maailma", "Haudattu" ja "Valot")
* Nolla nolla nolla: Nolla nolla nolla (LP, 1984)
* Nolla nolla nolla: Tänään täällä, huomenna poissa (kokoelma CD, 1996) (sisältäen koko tuotannon, mukana myös ennenjulkaisemattomia kappaleita)
* Kuudes tunti: Kuinka tänään voit? (uudelleenjulkaisu 2LP, 2013) (laulu kappaleissa "Aikuisten katseissa" ja "Pää")

## Lähteet
Oliver Tambo

**Oliver Reginald Tambo** (27. lokakuuta 1917 – 24. huhtikuuta 1993) oli eteläafrikkalainen lakimies ja kansalaisoikeusaktivisti, joka toimi ANC:n puheenjohtajana vuodesta 1967 vuoteen 1993 asti. Oliver Tambo oli 1940-luvulla perustamassa CYL:iä yhdessä Walter Sisulun ja Nelson Mandelan kanssa, jonka kanssa hän myös perusti Etelä-Afrikan ensimmäisen mustan lakitoimiston. Vuonna 1955 Tambo valittiin ANC:n pääsihteeriksi ja vuonna 1959 ensimmäiseksi varapuheenjohtajaksi. 

Saatuaan vuonna 1959 valtiolta pannamääräyksen Kommunismin hävittämislain nojalla, hän lähti keräämään ANC:lle tukea ulkomaiden hallituksilta. ANC:n kieltämisen ja sen puheenjohtajan Albert Luthulin kuoleman jälkeen hänestä tuli maanpaossa olevan järjestön virkaatekevä puheenjohtaja. Hänet valittiin puolueen puheenjohtajaksi virallisesti 1985 ja uudelleen vuonna 1991 palattuaan takaisin Etelä-Afrikkaan 30 maanpakovuoden jälkeen Lontoosta. Tambo sai ensimmäisen aivohalvauksen vuonna 1989 ja kuoli toisen aivohalvauksen aiheuttamiin komplikaatioihin 24. huhtikuuta 1993.

## Lähteet
Walter Sisulu

**Walter Max Ulyate Sisulu** (18. toukokuuta 1912 Engcobo, Transkei – 5. toukokuuta 2003 Soweto) oli eteläafrikkalainen apartheidin vastustaja ja ANC:n johtohahmo.  Hän oli 1940-luvulla yhdessä Oliver Tambon ja Nelson Mandelan kanssa perustamassa ANC:n nuorisojärjestöä CYL:iä ja toimi myöhemmin keskeisessä roolissa ANC:n aseellisen siiven Umkhonto we Sizwen johdossa. Hänet valittiin vuonna 1949 ANC:n taloudenhoitajaksi, missä asemassa hän oli vuoteen 1954 asti.

Sisulu tuomittiin Rivonian oikeudenkäynnissä elinikäiseen vankeuteen ja suoritti suuren osan vankeusrangaistuksestaan Robben Islandin vankilassa muun ANC:n johtajiston tavoin. Hänet vapautettiin 26 vankilavuoden jälkeen vuonna 1989 ja valittiin ANC:n varapuheenjohtajaksi vuonna 1991.

Sisulun vaimo, Albertina Sisulu, oli myös aktiivinen apartheidin vastustaja. Pariskunta vihittiin vuonna 1944. He saivat viisi omaa lasta, joiden lisäksi he adoptoivat Sisulun sisaren lapset tämän kuoltua.
Alhola (Vuoksela)

**Alhola** oli kylä Vuokselan kunnan pohjoisosassa Neuvostoliitolle luovutetulla alueella. Alhola rajoittui koillisessa Vuoksen pohjoiseen laskuhaaraan kuuluvaan Sammutselkään. Virallisesti Alhola ei ollut oma kylänsä, vaan se oli osa Uuttakylää. Alhola kuitenkin sijaitsi erillään muusta Uudestakylästä ja muodosti oman kyläyhteisönsä, joten se käytännössä katsottiin omaksi kyläkseen. 

Alholassa oli 1900-luvun alussa 19 taloa, mutta ennen talvisotaa taloja oli jo 40. Alholassa oli myös kauppa ja kansakoulu.

Talvisodassa Alholaa ei vallattu, mutta vuoden 1940 rauhansopimuksen mukaan se oli kuitenkin luovutettava ja väestö evakuoitiin muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa. Vuonna 1944 oli alue taas luovutettava ja väestö evakuoitava. Suomalaisten jättäessä kylän loppukesällä 1944, jäivät kylän talot pääasiassa ehjinä paikoilleen. Neuvostoliitolle siirryttyään kylää ei kuitenkaan asutettu, vaan rakennukset purettiin ja siirrettiin muualla. Nykyisin kylä on asumaton ja asutuksesta muistuttavat huonokuntoiset tiepohjat, rakennusten kivijalat ja puutarhakasvillisuus. 

## Lähteet
Korvensuoran suuralue

**Korvensuoran suuralue** on yksi Oulun 23:sta suuralueesta. Se sijaitsee valtatien 20 varrella kaupungin pohjoisosassa, ja rajoittuu Kaijonharjun, Jäälin, Myllyojan, Puolivälinkankaan ja Sanginsuun suuralueisiin. Suuralueella asuu noin 6&nbsp;600 asukasta, ja siellä on 6&nbsp;085 työpaikkaa.

## Liikenne
Alueen tärkeimmät liikenneväylät ovat Kuusamontie sekä siihen liittyvät Raitotie ja Ylikiimingintie. Alueella on myös kattava jalankulun ja pyöräilyn väylästö.  

## Lähteet

## Aiheesta muualla
Lore (Star Trek)

**Lore** oli androidi televisiosarjassa *[[Star Trek – uusi sukupolvi]]*. Lore on täysin identtinen ulkonäöltään "veljensä" Datan kanssa ja samoin kuin Dataa, myös Lorea esitti näyttelijä Brent Spiner.

Loren rakensi Noonien Soong ja tämän vaimo Juliana Soong Omicron Theta -tähdellä B-4:sen jälkeen ja ennen Dataa. Lorella oli yli-inhimilliset voimat sekä enemmän nopeutta ja älykkyyttä verrattuna ihmiseen. Hänen tunneohjelmansa oli myös hyvin kehittynyt, mutta tuntemattomasta syystä Lore alkoi osoittaa merkkejä henkisestä epätasapainosta, pahansuopuudesta sekä ylimielisyydestä ihmisiä kohtaan. Soongia vaadittiin sammuttamaan Lore, koska hän herätti pelkoa ihmisten parissa. Lore myöhemmin väitti heidän olleen kateellisia, koska pitivät häntä liian täydellisenä.

Jaksossa *Datalore* Data löysi Loren vuonna 2364 ja tohtori Beverly Crusher ryhmänsä kanssa kokosi hänet. Pian kuitenkin Loren mielenhäiriöt nousivat pintaan. Hän kytki Datan pois päältä ja esiintyen veljenään Lore yritti ottaa Enterprisen haltuunsa. Hänet kuitenkin sädetettiin avaruuteen ennen kuin hän ehti tappaa ketään.

Soong kutsui Datan Terlina III:seen jaksossa *Brothers* antaakseen hänellä tunnesirun, jonka avulla hän voisi kokea samoja tunteita kuin ihmiset. Lorekin sai tietää kutsusta, tekeytyi Dataksi ja sai Soongin antamaan sirun hänelle. Sen jälkeen Lore hyökkäsi Soongin kimppuun ja pakeni.

Jaksossa *Descent* Loresta oli tullut borgien ryhmä johtaja ja hän onnistui houkuttelemaan Datan puolelleen taistelemaan Liittoa vastaan. Borgit kuitenkin syrjäyttivät Loren ja tämä yritti paeta. Data kuitenkin seurasi häntä ja joutui ampumaan Lorea itsepuolustukseksi. Sen jälkeen Data sammutti hänet ja otti veljeltään tunnesirun. Tarkkaa tietoa Loren myöhemmistä vaiheista ei ole.

## Lähteet

## Aiheesta muualla
* Lore Memory Alphan sivuilla
Etelä-Afrikan kommunistinen puolue

**Etelä-Afrikan kommunistinen puolue** () on 1921 perustettu eteläafrikkalainen kommunistinen puolue. Puolue kiellettiin 1950 kommunismin hävittämislailla, mutta se jatkoi toimintaansa maan alla ja maanpaossa. SACP oli jo apartheidin aikana läheisessä yhteistyössä Afrikan kansalliskongressin (ANC) kanssa ja osallistui muun muassa sen aseellisen siiven, Umkhonto we Sizwen, toimintaan. SACP:n merkittävimpiä poliitikkoja ovat olleet Joe Slovo ja hänen vaimonsa Ruth First sekä Chris Hani. Puolueen nykyinen pääsihteeri on Blade Nzimande. Puolueen puheenjohtaja Charles Nqakula on Etelä-Afrikan turvallisuusministeri.

Apartheid-hallinnon päätyttyä puolue on ollut liitossa ANC:n ja Etelä-Afrikan ammattiliittojen kansalliskongressin (COSATU) kanssa. SACP on osallistunut parlamenttivaaleihin ANC:n listoilla. Puolueella on Etelä-Afrikan parlamentissa useita kymmeniä edustajia, jotka toimivat ANC:n ryhmässä. Puolueen jäseniä on myös Etelä-Afrikan hallituksessa. Liittolaisten välisiin suhteisiin on aikana muodostunut jännitteitä, kun COSATU ja SACP ovat vaatineet suurempaa vaikutusvaltaa päätettäessä maan makroekonomisesta politiikasta. Loppuvuonna 2008 ANC:stä erosi tai erotettiin joukko huomattavia vaikuttajia, jotka perustivat Kansan kongressi -puolueen. Keskeisellä sijalla ANC:stä lähteneiden kritiikissä on ollut kommunistien ANC:ssä saama vaikutusvalta.

## Pääsihteerit
:1921: William H. Andrews
:1925: Jimmy Shields
:1929: Douglas Wolton
:1929: Albert Nzula
:1932: J. B. Marks
:1933: Moses Kotane
:1936: Edwin Thabo Mofutsanyana
:1938: Moses Kotane
:1978: Moses Mabhida
:1984: Joe Slovo
:1991: Chris Hani
:1993: Charles Nqakula
:1998: Blade Nzimande

## Lähteet
Paco Montañés

**Francisco "Paco" Montañés Claverías** (s. 8. lokakuuta 1986 Castellón de la Plana, Castellón, Valencian alue, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Zaragozaa ja on pelipaikaltaan laitalinkki.

## Seurajoukkueura
Montañés pelasi vuosina 2004–2006 Barcelonan reservijoukkueissa Barcelona C:ssä (Tercera División) ja  Barcelona B:ssä (Segunda División B). Hän debytoi Primera Divisiónissa 13. toukokuuta 2006 Sevillaa vastaan ja se jäikin hänen ainoaksi ottelukseen Barcelonan edustusjoukkueessa. Sittemmin Montañés pelasi Villarreal B:ssä ja Ontinyentissa Segunda División B:tä. Kaudet 2010–2012 hän vietti Segunda Divisiónissa pelanneessa Alcorcónissa, jossa teki kaudella 2010–2011 seitsemän maalia 37 ottelussa ja kaudella 2011–2012 nousukarsinta mukaan lukien yhdeksän maalia 42 ottelussa.

Montañés siirtyi kaudeksi 2012–2013 Zaragozaan ja teki ensimmäisen maalinsa Primera Divisiónissa 10. marraskuuta 2012 Deportivon verkkoon.

## Lähteet
* 
* 
* Paco Montañés lapreferente-sivustolla 
*
HOT (ohjus)

**HOT** (*Haut Subsonique, Optiquement Téléguidé, Tire d'Un Tube*) on saksalais-ranskalaisen Euromissilen (nykyisin osa MBDA:ta)  panssarintorjuntaohjusjärjestelmä. Ohjusta on valmistettu vuodesta 1978.

HOT on optisesti ohjattava ja ohjauskomennot välitetään ohjukselle sen perästä purkautuvaa johdinta pitkin. HOT-2 otettiin käyttöön 1986. Siinä on suurempi taistelukärki ja neljän kilometrin kantama ohjuksen lentäessä 900&nbsp;km/h. HOT-3 käyttää kaksoisontelokärkeä ja siinä on parannettu häirinnänsieto. Kaksoisontelokärjellä varustettu HOT-3 valittiin vuonna 1997 Eurocopter Tiger-taisteluhelikopterin pääohjusaseistukseksi.

## Lähteet
Kingston (Norfolkinsaari)

**Kingston** on Australialle kuuluvan Norfolkinsaaren territorion pääkaupunki. Sen arvioitu asukasluku vuonna 2014 oli 880 henkeä. Kaupunki sijaitsee saaren ainoalla tasaisella alueella lähellä merenpintaa.

## Lähteet

## Aiheesta muualla
Luhtala

**Luhtala** tarkoittaa seuraavia:

* Luhtala-Kivenmäki, alue Kuortaneella

## Sukunimi
* Anneli Luhtala (s. 1956), latinan kielen professori
* Erkki Luhtala (1929–2011), taidemaalari
* Karri Luhtala, jazzpianisti ja säveltäjä
* Oiva Luhtala (1911–1977), näyttelijä
* Oiva Luhtala (1912–1993), yrittäjä ja yritysjohtaja, kauppaneuvos
* Reino Luhtala (1917–2005), Warelius-palkittu opetusneuvos
* Salla Luhtala, elokuvasäveltäjä
* Seppo Luhtala (1935–2015), juristi ja urheiluvaikuttaja
* Seppo Luhtala (s. 1940), teatteriohjaaja ja teatterinjohtaja
* Yvonne de Bruyn, aiemmin *Yvonne de Bruyn-Luhtala* (1934–2013), Miss Suomi 1954, kunnallispoliitikko.
Koskelan suuralue

**Koskelan suuralue** on yksi Oulun kaupungin 23:sta suuralueesta, ja se sijaitsee keskustan pohjoispuolella valtatien 4 länsipuolella. Suuralueella asuu noin 11&nbsp;000 asukasta ja siellä on 2&nbsp;182 työpaikkaa.

## Kaupunginosat Koskelan suuralueella
* Alppila
* Koskela
* Taskila
* Toppila

## Merkittävät liikenneyhteydet
* Valtatie 4 (Pohjantie)
* Seututie 847 (Haukiputaantie)

## Lähteet

## Aiheesta muualla
Hirvisaari (Vuoksela)

**Hirvisaari** oli entisen Vuokselan kunnan pohjoisin kylä Neuvostoliitolle luovutetulla alueella. Hirvisaari oli nimensä mukaisesti alkujaan saari, mutta Vuoksen laskun myötä, vuonna 1857, Hirvisaari kasvoi kiinni mantereeseen luoteisosastaan. Tuolloin myös Sikosaari kasvoi kiinni Hirvisaaren eteläpäähän. Tämän jälkeen Hirvisaari rajoittui lännessä Vuoksen pohjoiseen laskuhaaraan, pohjoisessa Vuoksen leventymään, Torhonjärveen, sekä etelässä ja lännessä Vuoksen lahdeksi muuttuneeseen Sammutselkään. Aivan Hirvisaaren pohjoisin osa kuului Räisälään. Hirvisaaresta oli maayhteys vain luoteeseen Vuoksenrannan kunnan alueelle. Hirvisaaren eteläpäästä oli kuitenkin pääsi kuitenkin Liuhaniemen lautalla muualle Vuokselaan.

Virallisesti Hirvisaari ei ollut oma kylänsä, vaan osa Uuttakylää. Hirvisaari muodosti kuitenkin muusta Uudestakylästä erillisen itsenäisen kyläyhteisönsä, joten se käytännössä katsottiin useimmiten omaksi kyläkseen.  

Vuokselan kylä oli pinta-alaltaan laaja haja-asutuskylä, jossa oli ennen talvisotaa noin 70 taloa
. Kylässä oli myös oma kansakoulu (per. 1918). Liuhaniemen lautalta johti kylän halki Vuoksenrantaan kulkeva tie.
Hirvisaaren kaakkoispuolella Hirvisaaren ja Kuninkaanristin kylien välisessä Vuoksen salmessa on Pähkinäsaaren rauhan rajan rajakivi, *Uunikivi*.

Talvisodassa Hirvisaarta ei vallattu, mutta vuoden 1940 rauhansopimuksen mukaan se oli kuitenkin luovutettava ja väestö evakuoitiin muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 oli alue taas luovutettava ja väestö evakuoitava. Nykyisin kylä on lähes asumaton, vain aivan itäisimmässä osassa, Pulkkilassa (nyk. ), on jonkin verran asutusta.

## Lähteet
Barry Humphries

**John  Barry Humphries** (17. helmikuuta 1934 Kew, Melbourne, Victoria – 22. huhtikuuta 2023 Sydney, Australia) oli australialainen koomikko, satiirikko, näyttelijä, tuottaja ja käsikirjoittaja.

Parhaiten Humphries tunnetaan alter egoistaan Dame Edna Everagesta ja Les Pattersonista. Dame Edna on yksi maailman pitkäikäisimmistä komediahahmoista: kotirouva Moonee Pondsin esikaupunkialueelta sai lavadebyyttinsä Melbournessa joulukuussa 1955.

Humphries sairasti 1960- ja 1970-luvulla alkoholismia, hän sittemmin raitistui. Humphriesilla oli Aspergerin oireyhtymä.

Humphries oli naimisissa neljä kertaa, ja hän sai kahdesta liitosta yhteensä neljä lasta.

Humphries oli Griffith-yliopiston ja Melbournen yliopiston kunniatohtori. Lisäksi hänelle on myönnetty seuraavat kunnianosoitukset:

*  Australian ritarikunta (Australia, 1982)
*  Satavuotisjuhlan mitali (Australia, 2001)
*  Brittiläisen imperiumin ritarikunta (Iso-Britannia, 2007)

## Lähteet

## Aiheesta muualla
* ''Dame Edna'' - virallinen kotisivu 
*
Puolivälinkankaan suuralue

**Puolivälinkankaan suuralue** on yksi Oulun kaupungin kahdestakymmenestäkolmesta suuralueesta, ja se sijaitsee keskustan pohjoispuolella valtatien 4 itäpuolella. Suuralue rajoittuu Kaijonharjun, Korvensuoran, Koskelan, Myllyojan ja Tuiran suuralueisiin. Suuralueella asuu noin 7&nbsp;300 asukasta ja siellä on 2&nbsp;741 työpaikkaa.

## Kaupunginosat Puolivälinkankaan suuralueella
* Isko
* Puolivälinkangas
* Pyykösjärvi
* Takalaanila
* Välivainio

## Merkittävät liikenneyhteydet
* Valtatie 4 (Pohjantie)
* Seututie 847 (Haukiputaantie)

## Lähteet

## Aiheesta muualla
Hirvisaari

**Hirvisaari** tarkoittaa seuraavia maantieteellisiä paikkoja:

*Hirvisaari, kylä Kaavilla
*Hirvisaari, kylä Lappeenrannassa
*Hirvisaari, saari Käkisalmenselällä, Vuoksen pohjoisessa laskuhaarassa
*Hirvisaari, nykyisin autio kylä Käkisalmenselän Hirvisaaressa, ent. Käkisalmen maalaiskunnassa luovutetulla alueella
*Hirvisaari, Vasilinsaari, saari Nevajoen suulla Pietarissa, Venäjällä
*Hirvisaari, Päijänteen saari Padasjoella
*Hirvisaari, kylä Räisälässä luovutetulla alueella
*Hirvisaari, kylä Juankoskella
*Hirvisaari, kylä ja entinen saari Vuokselassa luovutetulla alueella.

## Henkilöt
Hirvisaari on myös seuraavien henkilöiden sukunimi:

*James Hirvisaari (s. 1960), entinen kansanedustaja
*Laila Hirvisaari (e. *Hietamies*, 1938–2021), kirjailija
*Merja Hirvisaari (s. 1959), journalisti, viestintäalan yrittäjä ja kirjailija
Matāʻutu

**Mata-Utu** (tai **Matāʻutu**) on Ranskan merentakaisen alueen Wallis ja Futunan pääkaupunki. Kaupunki sijaitsee Wallisin saaren itäosassa Hahaken alueella, jonka pääkaupunki se myös on. Vuoden 2013 väestönlaskennassa kaupungissa oli 1&nbsp;075 asukasta.

Toisen maailmansodan aikana Vapaa Ranska lähetti Wallisin saarelle joukkoja, jotka ottivat kaupungin valtaansa lyhyehkön kahakan jälkeen Vichyn Ranskalle uskollisten joukkojen kanssa. Myös yhdysvaltalaiset tekivät maihinnousun saarelle.

Kaupunkikuvaa hallitsee Matā‘utun katedraali, joka saatiin valmiiksi vuonna 1959.

## Lähteet

## Aiheesta muualla
Kontula (Vuoksela)

**Kontula** on kylä entisen Vuokselan kunnan itäosassa Neuvostoliitolle luovutetulla alueella. Virallisesti Kontula oli osa Noisniemen kylää, mutta se sijaitsi erillään muusta Noisniemestä ja muodosti oman kyläyhteisönsä, jonka vuoksi se käytännössä katsottiin omaksi kyläkseen. Kontula rajoittui lännessä Kuninkaanristin kylään, etelässä Vuoksen pohjoiseen laskuhaaraan, etelässä ja idässä Räihärannan kylään sekä pohjoisessa Räisälän kunnan Humalaisten kylään.

Ennen talvisotaa Kontulassa oli noin 40 taloa. Omaa koulua kylässä ei ollut vaan koulua käytiin läheisen Räihärannan kylän koulussa.

Ennen Vuokselan seurakunnan (1914) ja kunnan (1917) perustamista Kontula kuului Sakkolaan. 

Talvisodassa Kontulaa ei vallattu, mutta vuoden 1940 rauhansopimuksen mukaan se oli kuitenkin luovutettava ja väestö evakuoitiin muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 oli alue taas luovutettava ja väestö evakuoitava. Nykyisin kylässä on jonkin verran asutusta, mutta se luetaan osaksi Räihärannan kylää.  

## Lähteet
Paul Verschuren

**Paul Michael Verschuren** (26. maaliskuuta 1925 Breda, Alankomaat &ndash; 19. helmikuuta 2000 Helsinki) oli katolinen pappi ja piispa. Hän oli lakitieteen tohtori Rooman Paavillisesta gregoriaanisesta yliopistosta. Hän muutti Suomeen apulaispiispaksi ja toimi Helsingin katolisen hiippakunnan piispana vuosina 1967–1998.

Verschuren vihittiin papiksi vuonna 1950. Vuonna 1964 hänet vihittiin Aquae Sirensesin titulaaripiispaksi, jotta hän voisi apulaispiispana  valmistautua seuraamaan aikanaan Gulielmus Cobbenia Helsingin piispana. Virkaanasettamisen toimitti Cobben itse, ja Verschuren aloitti tehtävänsä Helsingin piispana 1967. Nopeasti maan molemmat kielet oppinut Verschuren saavutti Suomessa näkyvän aseman keskustelevana intellektuellina ja oli Pohjoismaiden piispainkokouksen keskeinen vaikuttaja koko piispainkautensa. Hän jäi sairauseläkkeelle syyskuussa 1998 ja kuoli pitkäaikaiseen sairauteen helmikuussa 2000 Helsingissä. Hänet on haudattu Turun katoliselle hautausmaalle.

## Katso myös
* Katolinen kirkko Suomessa

## Lähteet

## Aiheesta muualla
* 
* Bishop Paul Verschuren, S.C.I.
Tokushiman prefektuuri

**Tokushiman prefektuuri** () on yksi Japanin prefektuureista. Se sijaitsee Shikokun saarella, Japanissa ja sen pääkaupunki on Tokushima.

## Maantiede
Tokushima on Shikokun itäisin prefektuuri. Sen rajanaapurit ovat Kōchi ja Ehime lännessä ja Kagawan prefektuuri pohjoisessa. Muilta suunnilta prefektuuri rajautuu Seton sisämereen ja Tyyneen valtamereen.

Tokushima on vuoristoista aluetta, jonka Shikokun vuoristo jakaa keskeltä pohjois- ja eteläosaa. Vuoriston keskellä sijaitseva Tsurugi (1&nbsp;955m) on Shikokun toiseksi korkein vuori.

## Aluejako
Tokushiman prefektuuri jakautuu kahdeksaan kaupunkiin ja 16 muuhun kuntaan, joista 15 on maaseutukaupunkeja ja yksi on kyläkunta. Kunnat kuuluvat kahdeksaan piirikuntaan, joilla ei ole hallinnollista merkitystä. 

;Kaupungit

*Anan
*Awa
*Komatsushima
*Mima
*Miyoshi
*Naruto
*Tokushima (pääkaupunki)
*Yoshinogawa

;Kunnat piirikunnittain

## Historia
Tokushima tunnettiin aikaisemmin Awan provinssina.

## Lähteet

## Aiheesta muualla

* Tokushiman prefektuurin viralliset sivut
Nonstop

**Nonstop**, **Non stop** tai **Non-stop** voi tarkoittaa ainakin seuraavia asioita:

* tauotta toistuva kappale, ohjelma, elokuva, video, animaatio tai vastaava
* Nonstop (yhtye), portugalilainen yhtye
* Non Stop, suomalainen sarjakuvalehti
* Nonstop (lyhytelokuva), vuoden 1987 suomalainen lyhytelokuva
* Non-Stop (elokuva), vuoden 2014 yhdysvaltalainen elokuva
* NonStop, suomalainen yhtye
* NonStop Kernel, käyttöjärjestelmä
* HP NonStop, tietokonearkkitehtuuri
* Total Nonstop Action Wrestling, yhdysvaltalainen showpainipromootio
* Non stop (makeinen)
* *[[Nonstop (taideteos)|Nonstop]]*, taideteos Rastilan metroasemalla
Rotax 912

**Rotax 912** on itävaltalaisen Rotaxin valmistama lentokonemoottori. Moottori on tyypiltään vapaastihengittävä, ilma- ja vesijäähdytteinen 4-sylinterinen mäntämoottori. Sitä käytetään erityisesti ultrakeveissä lentokoneissa.

**Moottorista on neljä versiota:**
* 912A - EU:n Joint Aviation Authoritiesin hyväksymä, teho  80 hv
* 912F - Yhdysvaltain FAA:n hyväksymä, 80 hv
* 912S - FAA:n hyväksymä, 100 hv
* 912UL - sertifiomaton 80 hv
* 912ULS - sertifioimaton, 100 hv

Ensimmäiset Rotax 912:t olivat 80 hevosvoimaisia. Ensimmäisenä 912A tuli käyttöön Diamond Aircraftin Diamond DA20 A1 Katana-koneeseen.

Moottorin melutaso on huomattavasti alempi kuin aiempien lentomoottoreiden.

## Tekniset tiedot (912 UL)
* **Männän halkaisija:** 79,5 mm
* **Iskunpituus:** 61 mm
* **Tilavuus:** 1211 cm³
* **Puristussuhde:** 9:1
* **Pituus:** 561 mm
* **Leveys:** 576 mm
* **Massa:** 60 kg
* **Polttoaine:** 90 oktaaninen bensiini
* **Teho:** 59,6 kW, kun kierrosluku on 5800 rpm

## Lähteet
*

### Viitteet

## Aiheesta muualla
*Yhtiön sivusto 
*FAA:n sertifikaatti E00051EN  
*Bokserimoottorit -  Rotax
9M111 Fagot

**9M111** *"Fagot"* (, , ) on Neuvostoliitossa 1960-luvulla kehitetty panssarintorjuntaohjus. Ohjus tuli käyttöön 1970.

Ohjusta on viety Suomeen, Jordaniaan, Iraniin, Egyptiin, Libyaan, Syyriaan ja muihin Lähi-idän maihin. Suomen puolustusvoimien käytössä oli ohjuksen malliversio 9M111-2 ja se tunnettiin nimellä **Panssarintorjuntaohjus 82** (PSTOHJ 82).

9M111 kehitettiin Tulan koneensuunnittelulaitoksella (Tula KBP). Kehitystyö alkoi 1962 tavoitteena seuraavan sukupolven SACLOS-ohjattu panssarintorjuntaohjus. Ohjus kehitettiin rinnan 9M113 Konkursin kanssa ja ne käyttävät samanlaista tekniikkaa, mutta Konkurs on suurempi ja tarkoitettu pääasiassa ajoneuvoihin. Suomessa Konkurs ohjusta käytettiin lähinnä kannettavana versiona.

Ohjus ammutaan kolmijalalla varustetulla 9P135-sarjan ampumalaitteella. 9S451-ohjausyksikkö on sijoitettu putken alle ja 9Š119-tähtäin vasemmalle puolelle. Koko ampumalaite painaa 22,5 kg. Heittopanoksen ruutilataus estää käytön suljetussa tilassa. Ohjus lähtee putkesta rekyylittömästi 80 m/s ja rakettimoottori kiihdyttää sen matkanopeuteen 186 m/s. Ampumalaite seuraa ohjuksen infrapunajälkeä ja välittää ohjauskomennot ohjukselle sen perästä purkautuvaa kuparilankaa pitkin. Ampujan tehtävänä on pitää tähtäin maalipisteessä, johon ohjus osuu. Ohjuksen läpäisy on mallista riippuen 200–460 mm. Lisäksi 9M111M "Faktorija" -mallissa otettiin käyttöön kaksoisontelopanos, joka läpäisee jopa 600 mm reaktiivipanssaria. 1990-luvun alun 9P135M3-ampumalaitteeseen tuli yötähtäin. Suomessa siihen on mahdollista liittää TOW:in (PSTOHJ 83) lämpötähtäin.

Johtuen jatkuvasta ohjaustarpeesta ohjusta on helppo häiritä yksinkertaisella infrapunalähettimellä tai voimakkailla valonlähteillä, jotka sotkevat ohjuksen infrapunaohjauksen. Ohjauksessa käytettävä kuparilanka on myös suojaamaton. Ohjuksen ohjaaminen muuttuu mahdottomaksi, jos kuparilanka osuu esimerkiksi vesistöön tai sähköjohtoon. 

Neuvostoliiton BTR-kalustoa käyttävien moottori-kivääripataljoonien vahvuuteen kuului kaksi panssaritorjuntaohjusryhmää, joissa oli molemmissa kaksi kolmen miehen puoliryhmää. Ampuja kantaa 9P135-laukaisimen ja kolmijalan ja muut kaksi miestä kaksi laukaisuputkea. Ryhmässä ei ole sinkoja, kuten aiemmalla kalustolla, koska ohjuksen lyhin ampumaetäisyys on 70 m.

## Mallit
* **9M111** *Fagot* (Фагот) (Nato: **AT-4** *Spigot* tai **AT-4A** *Spigot A*) ohjus tuli palveluskäyttöön v. 1970.
* **9M111-2** *Fagot* (Фагот) (Nato: **AT-4B** *Spigot B*) parannettu moottori, pidempi ohjauslanka, maksimiampumaetäisyys 2 500 m. Parannettu ontelopanos, läpäisy 460 mm panssariterästä.
* **9M111M** *Faktorija* (Фактория) (Nato: **AT-4C** *Spigot C*) kaksoisontelopanos, läpäisy 600 mm reaktiivipanssarilla suojattuja maaleja vastaan.

## Lähteet
* 
* 

## Aiheesta muualla

*
Risto Näätänen

**Risto Kalervo Näätänen** (14. kesäkuuta 1939 Helsinki – 5. lokakuuta 2023 Helsinki) oli suomalainen psykologi ja neurotieteen tutkija.

## Henkilöhistoria
Näätäsen vanhemmat olivat professori Esko Näätänen ja Rauni Raudanjoki.

Hän oli Helsingin yliopiston psykologian professori vuodet 1975–1998, mutta toimi Suomen Akatemian tutkimus- tai akatemiaprofessorina kaudet 1983–1988, 1988–1993, 1993–1998, 1998–2007. Näätäsen tutkimustuloksia on julkaistu muun muassa *[[Nature]]*-lehdessä.

Näätänen löysi aivosähkökäyrästä poikkeavuusnegatiivisuus-aallon jolla on ollut huomattava merkitys aivojen tiedonkäsittelyn lainalaisuuksien tuntemisessa. Hänen tutkimustyönsä on vaikuttanut monitieteiseen perustutkimukseen ja psykologian alan sovelluksiin, esimerkkeinä lukivaikeuksien ja mielenterveyden hoito ja musiikin opetus.

Näätänen valittiin Suomalaisen Tiedeakatemian jäseneksi vuonna 1980. Hän oli Academia Europæan jäsen vuodesta 1991 ja Venäjän tiedeakatemian jäsen vuodesta 1994. Akatemiaprofessori Näätänen palkittiin ensimmäisellä Suomen tiedepalkinnolla vuonna 1997. Elokuussa 2006 hänelle myönnettiin Psykologian varttuneen tutkijan palkinto Psykologia 2006 -kongressin avajaisissa Tampereella.

Jäätyään eläkkeelle vuonna 2008 Näätänen siirtyi Tarton yliopiston ja Århusin yliopiston vierailevaksi tutkijaksi. Hänellä oli professorin asema Tarton yliopistossa vuodesta 2007 lähtien.

Näätänen kuoli vuonna 2023. Kuolinsyynä mainittiin koronavirus.

## Julkaisuja
* 

## Lähteet

## Kirjallisuutta
* 

## Aiheesta muualla
*
Joni Lius

**Joni Lius** (s. 4. maaliskuuta 1971 Keuruu) on suomalainen entinen jääkiekkoilija, joka pelasi viimeisen pelikautensa TPS:ssä kaudella 2005–2006. Jatkosopimusta ei tämän jälkeen enää syntynyt.

Lius pelasi hyökkääjänä varsin menestyksekkään uran niin kotimaassa kuin ulkomaillakin. Uran kohokohtia olivat maajoukkue-edustukset sekä muutama Suomen mestaruus TPS:n paidasta. JYP:ssä hän oli joukkueen avainpelaajia.

Lius oli naimisissa *[[Salatut elämät]]* -sarjassa näytelleen Sanna Luostarisen kanssa. He asuivat Jyväskylässä ja heillä on yksi lapsi.

## Lähteet
9K111-1 Konkurs

**9K111-1** ”*Konkurs*” (, , ) on Neuvostoliitossa 1960-luvulla kehitetty panssarintorjuntaohjusjärjestelmä. Se tuli käyttöön 1974, ja sitä käytetään ainakin 25 maassa. 9K111-1-järjestelmään kuuluvan ohjuksen taisteluvälineindeksinumero on 9M113.

9K111-1 Konkurs kehitettiin Tulan koneensuunnittelulaitoksella (Tula KBP) rinnan 9K111 Fagotin kanssa. Kehitystyö alkoi 1962.

Konkurs on suunniteltu laukaistavaksi ajoneuvoista, mutta sen voi ampua myös 9P135M-mallisilla ja sitä uudemmilla maa-ampumalaitteilla. Samalla ampumalaitteella voi ampua myös 9M111 ”Fagot”-ohjuksia. Ohjus on oleellinen osa BMP-2:n, BMD-2:n ja BRDM-2:n aseistusta. 9M113-ohjus on sijoitettu lasikuituputkeen, josta se laukaistaan rekyylittömästi 80 m/s, ja rakettimoottori kiihdyttää sen matkanopeuteen 200 m/s. Ampumalaite seuraa ohjuksen infrapunajälkeä ja välittää ampujan antamat ohjauskomennot ohjukselle sen perästä purkautuvaa lankaa pitkin. Ampuja pitää tähtäimen maalissa. Ohjuksessa on häirinnänilmaisin, ja tarvittaessa ampuja voi siirtyä komento-ohjaukseen, jolloin tähtäimen pitäminen maalipisteessä ei enää riitä, vaan ohjus tulee ohjata lennokkimaisesti maaliin. Ohjuksen kantama on noin 4&nbsp;000 metriä, kaksi kertaa Fagotin.

9M111-1 Konkurs-järjestelmä on ollut Suomen puolustusvoimien käytössä nimellä **Panssarintorjuntaohjus 82M** (PSTOHJ 82M).

Iran alkoi valmistaa ohjuksesta kopiota vuoden 2000 tienoilla nimellä Towsan-1/M113.

## Lähteet
*etexport.net 

### Viitteet

## Aiheesta muualla

* http://www.fas.org/man/dod-101/sys/land/row/at5spandrel.htm
Mustavuoren suojelualue

**Mustavuori** (viralliselta nimeltään *Mustavuoren lehto ja Östersundomin lintuvedet*) on Natura-luonnonsuojelualue (FI0100065) Itä-Helsingissä lähellä Vuosaaren satamaa. Viereisen Porvarinlahden kanssa alue muodostaa Natura 2000 -alueen.

Mustavuori on pääkaupunkiseudun arvokkain lehtoalue. Erikoisuutena alueella on ensimmäisen maailmansodan aikaisia Krepost Sveaborgin linnoitusrakennelmia, kuten tykkiteitä ja juoksuhautoja.

Alueen pinta-ala on 36,6 hehtaaria, josta vettä on 0,13 hehtaaria. Alueen omistaa Helsingin kaupunki. Alueen pohjoisosa, joka ennen vuoden 2009 alkua kuului Vantaaseen, kuuluu valtakunnalliseen lehtojensuojeluohjelmaan.

Alueen eteläosassa on sekametsässä lehtomaisia kangasmetsäkaistaleita sekä avokallioita ja kitukasvuisia kalliomänniköitä. Keväällä lehtokaistaleet täyttyvät harvinaisen keltavuokon ja kevätlinnunherneen kukista.

## Katso myös
*Mustavuori (Helsinki) - Mustavuori-niminen osa-alue Helsingissä. 

## Lähteet

## Aiheesta muualla

*Euroopan unionin komission päätös: Virallinen lehti nro L 040 , 11/02/2005 s. 0001 - 0181
*European Nature Information System FI0100065
Nyíregyháza

**Nyíregyháza** on Szabolcs-Szatmár-Beregin läänin pääkaupunki koillisessa Unkarissa. Kaupungin pinta-ala on 274,54 neliökilometriä ja väkiluku 117&nbsp;597 (2009).

Ensimmäinen säilynyt maininta Nyíregyházasta on vuodelta 1209, jolloin kaupunki tunnettiin nimellä Nyír. 1400-luvun puolivälissä siellä oli noin neljäsataa asukasta. Kaupunki autioitui turkkilaisten suorittaman miehityksen aikana 1500-luvulla ja asutettiin uudelleen 1630–1640-luvuilla. 

Ferenc II Rákóczin johtaman itsenäisyyssodan jälkeen Nyíregyháza alkoi kasvaa, ja uusia siirtolaisia tuli varsinkin Slovakiasta. Kaupungista tuli vuonna 1876 Szabolcsin pääkaupunki, joka on nykyään osa laajempaa Szabolcs-Szatmár-Beregin lääniä. Ensimmäisen maailmansodan yhteydessä kaupunki oli kymmenen kuukauden ajan romanialaisen miehityksen alla. 

## Ystävyyskaupungit
* St Albans (Yhdistynyt kuningaskunta) 
* Rzeszów (Puola)
* Iserlohn (Saksa)
* Kajaani (Suomi)
* Užhorod (Ukraina) 
* Satu Mare (Romania)
* Prešov (Slovakia)
* Qiryat Motzkin (Israel)

## Lähteet

## Aiheesta muualla

*Kaupungin kotisivu
9M133 Kornet

**9M133** *"Kornet"* (), NATO-koodinimeltä: **AT-14 Spriggan** on Tulan KBP-suunnittelutoimiston lokakuussa 1994 esittelemä venäläinen panssarintorjuntaohjus, joka tuli samana vuonna käyttöön Venäjän asevoimissa. KBP kuuluu nykyään osana valtionkonserni Rostehin tytäryritykseen, aseteollisuuden holdingyhtiöön Vysokototšnyje kompleksy.

Kornet on raskas 152&nbsp;mm ohjus, jonka on tarkoitus korvata 9M111 Fagot ja 9M113 Konkurs ajoneuvoasennuksissa ja kolmijalkalaukaisimissa. Ohjus on suunniteltu myös helikoptereita vastaan ja sille on termobaarinen taistelukärki. Ohjus on SACLOS-ohjattu () lasersäteenseuraaja. Valmistaja lupaa 1000–1200&nbsp;mm panssarinläpäisyä.

## Irakin sota

Käyttäjiin kuuluvat Venäjän lisäksi Kreikka, Etelä-Korea, Marokko ja Syyria (1998–). Kahden Yhdysvaltain M1 Abramsin ja yhden M2 Bradleyn väitetään tuleen ohjuksen lamauttamaksi Irakissa, mutta Irakista ei ole löydetty ohjuksia tai niiden laukaisulaitteita.

## Libanonin sota 2006

Lontoolaisen Daily Telegraphin toimittaja väittää nähneensä kahdeksan ohjusta Libanonissa 2006.

## Syyriassa

Kornet osoittautui tehokkaaksi Turkin käyttämiä saksalaisia Leopard 2A4 -vaunuja vastaan. Kuusi kymmenestä Turkin menettämästä vaunusta tuhottiin 9M133 Kornet -ohjuksilla.

## Lähteet

## Aiheesta muualla

* Kornet (AT-14)
* Kornet EM järjestelmä sotilasjeepin varusteena (youtube.com)
* Russian Kornet Anti-Tank Missile (youtube.com)
David Rozehnal

**David Sebastian Klement Rozehnal** (s. 5. heinäkuuta 1980 Šternberk, Tšekkoslovakia) on tšekkiläinen jalkapalloilija, pelipaikaltaan puolustaja. Hän on seuratasolla pelannut kotimaansa lisäksi Belgiassa, Ranskassa, Englannissa, Italiassa ja Saksassa.

Aiemmin hän on edustanut kotimaassaan Sigma Olomoucia vuosina 1999–2003 ja Belgiassa Club Bruggea vuosina 2003–2005 voittaen Belgian mestaruuden ja cupin. 2005–2007 Rozehnal edusti Ranskan liigaseura Paris Saint-Germainia, jossa voitti Coupe de Francen. Hän siirtyi kesällä 2007 Englannin Valioliigassa pelanneen Newcastle Unitedin riveihin. Peliaikaa tuli kohtuullisesti, mutta jo tammikuussa 2008 hän siirtyi lainalle Italian Serie A-seura SS Lazioon, johon hän siirtyi kesäkuussa 2,9 miljoonan punnan siirtosummalla. 

Rozehnal edusti Laziota puolitoista kautta ja pelasi seurassa 38 liigaottelua. Kesäkuussa 2009 hän vaihtoi jälleen maisemaa allekirjoitettuaan kolmivuotisen sopimuksen Bundesliigaseura Hamburger SV:n kanssa. Sittemmin hän on pelannut muun muassa Ranskan liigassa Lille OSC:n joukkueessa. 

Rozehnal lukeutuu Tšekin maajoukkueen vakionimiin. Hän on edustanut Tšekkiä vuosien 2004 ja 2008 EM-kisoissa sekä vuoden 2006 MM-kisoissa. Rozehnal oli myös voittamassa alle 21-vuotiaiden EM-kultaa Tšekin joukkueessa vuonna 2002.

## Lähteet
Avia B.122

**Avia B.122** oli tšekkoslovakialainen taitolentokone.

Sen suunnitteli František Novotny. Kone oli kaksitasoinen. Sen siipirakenne oli puuta ja runko metalliputkea. Kone oli verhoiltu kankaalla.

Prototyypin rekisteri oli OK-AVI. 7-sylinterisellä Walter Castor -moottorilla varustetun koneen ensilento tapahtui keväällä 1934. Tšekkoslovakian ilmavoimat tilasivat 35 konetta ja Neuvostoliitto tilasi 15 kappaletta. 

Vuonna 1936 tuli markkinoille parannettu versio, B.222. Siinä oli Avia Rk-17 -moottori. Sitä Tšekkoslovakian ilmavoimat tilasivat 35 kappaletta.

Saksan miehitettyä Tšekkoslovakian vuonna 1938 Luftwaffe otti 12 konetta käyttöönsä ja luovutti 12 Bulgarialle. 

## Tekniset tiedot

## Lähteet
*

### Viitteet
Hevosmuurahaiset

**Hevosmuurahaiset** (*Camponotus*) on pistiäisten lahkoon kuuluva muurahaissuku. Sukuun kuuluu maailmanlaajuisesti noin 1000 lajia.

## Sukuun kuuluvia lajeja
*Metsähevosmuurahainen (*Camponotus herculeanus*)
*Mustahevosmuurahainen  (*Camponotus vagus*)
*Punahevosmuurahainen (*Camponotus ligniperda*)

## Aiheesta muualla
*Laji.fi: Hevosmuurahaiset  (''Camponotus'')
*ITIS: Camponotus 
*University of Michigan, Animal Diversity Web (ADW): Camponotus 
*Iowa State University, Bug Guide: Genus Camponotus - Carpenter Ants 
*California Academy of Sciences, Antweb: Camponotus 
*Pherobase: Semiochemicals of Genus Camponotus
Heckler & Koch HK4

**Heckler & Koch HK4** on saksalaisen Heckler & Koch-yhtiön valmistama kaksitoiminen, massasulkuinen itselataava pistooli. HK4 oli yhtiön ensimmäinen pistoolimalli, ja aseen sarjatuotanto alkoi vuonna 1968 jatkuen vuoteen 1984. Pistoolin suunnittelivat Alex Seidel ja Tilo Möller Sedelin 1930–luvulla suunnitteleman Mauser HSc-pistoolin pohjalta. Pistoolia valmistettiin siviilimyyntiin 26 550 kappaletta, 12 400 valmistettiin Saksan tullipoliisille nimikkeellä HK4 P11 ja Yhdysvaltain vientiin Harrington & Richardson American imports-yhtiölle 8 700 kappaletta.

Pistoolin mallinumero "4" johtuu siitä, että pistooli voidaan piippu, rekyylijousi ja lipas vaihtamalla muuttaa .22 LR, 6,35 mm Browning (.25 ACP), 7,65×17 mm Browning (.32 ACP) tai 9×17 mm Browning court (.380 ACP) kaliiperiseksi.
 Useimmat pistoolit myytiin 7,65×17 mm Browning tai 9×17 mm Browning court kaliiperisena, mutta niihin voi ostaa muitten kaliiperien vaihto-osat. Asetta myytiin myös kaikki kaliiperit sisältävänä pakettina.

## Tekniset tiedot
* Toimintatapa: Massasulkuinen itselataava kertatuli
* Kaliiperi: .22 LR, 6,35 mm Browning, 7,65×17 mm Browning, 9×17 mm Browning court
* Pituus: 157 mm
* Piipun pituus: 85 mm
* Paino: 480 g
* Lipaskapasiteetti: 8, 8, 8, 7

## Lähteet
Puch

**Puch** oli Grazissa Itävallassa toiminut moottori- ja ajoneuvovalmistaja. Sen perusti vuonna 1889 *Johann Puch* ja se valmisti autoja, polkupyöriä, mopedeja ja moottoripyöriä. Suomessa Puch tunnetaan Tunturi-mopojen moottorinvalmistajana.

1980-luvun lopulla kova kilpailu vei Puchilta sen toimintaedellytykset itsenäisenä yrityksenä. Kaksipyöräisten tuotanto Grazissa lopetettiin 1987 raskaan uudelleenjärjestelyn seurauksena. Puchin moottoripyörät myytiin Vespaa valmistavalle Piaggiolle, joka valmistaa edelleen moottoripyöriä Puch-nimellä. Myös nelivetoisia ajoneuvoja ja niiden osia valmistava Steyr-Puch jatkaa toimintaansa Piaggion osana. Steyr-Puchin maastokuorma-auton Pinzgauerin valmistus on siirtynyt BAE Systemsille Isoon-Britanniaan.

Yhtiön ensimmäinen tehdas, ns. *Einserwerk*, Grazissa suljettiin 2000-luvun alussa ja sen historiallinen kokoonpanohalli suojeltiin. Puchin museo avattiin kokoonpanohallissa Grazin ollessa Euroopan kulttuuripääkaupunki vuonna 2003.

## Aiheesta muualla

*Puch-moottoripyörät
Kuilun partaalla (EP)

__NOTOC__
**Kuilun partaalla** on Timo Rautiainen & Trio Niskalaukauksen EP-levy, joka on julkaistu vuonna 2001. Levyltä löytyvä Tuomari Nurmio -cover ”On aika soittaa sinfonia” on alun perin julkaistu vuonna 2000 ilmestyneellä Tuomari Nurmio-tribuuttilevyllä *[[Tuomarin todistajat]]*.

EP nousi Suomen virallisen singlelistan toiselle sijalle, ja se pysyi listalla yhteensä 18 viikkoa.

## Kappaleet
Sovitukset Petosalmi, Pohjolainen, Rautiainen, Rämö ja Ursin.

#
#
#
#

## Kokoonpano
* Timo Rautiainen – kitara, laulu
* Jarkko Petosalmi – kitara
* Karri Rämö – kitara
* Seppo Pohjolainen – rummut, taustalaulu
* Nils Ursin – basso

### Muut
* Tapio Wilska – murinalaulu (kappale 1)
* Tuomo Valtonen – äänittäjä, miksaaja
* Mika Jussila – masteroija
* Arto Revonkorpi – valokuvat

## Lähteet

## Aiheesta muualla
* 
*
STOL

**STOL-lentokone** (engl. **''S**hort **T**ake-**O**ff and **L**anding'') on lyhyeltä kiitotieltä lentoon lähtevä ja lyhyelle matkaa laskeutuva lentokone. STOL on  ilmailun kielessä käytetty termi.

## Määritelmä

## STOL-lentokoneita

Kuuluisia STOL-koneita ovat mm.

* Fieseler Storch
* Pilatus Porter, joka kehitettiin Sveitsin vuoristoalueiden käyttöön
* Lockheed C-130 Hercules
* Lockheed Martin F-35B Lightning II
* De Havilland Twin Otter DHC-6
* Britten Norman Islander
* Piper Supercub
* Cessna 120, Cessna 152, Cessna 172, Cessna 182, Cessna 206	
* Dornier Do 28 & 27

Tunnetuimpia STOL-lentokenttiä (liikennelentokentät) ovat muun muassa:
*Juancho E. Yrausquin TNCS/SABA (396 m pitkä kiitotie), Saba Island (Ainoa operoiva lentoyhtiö Winair, DHC-6-300)
*Gustaf III TFFJ (650 m pitkä kiitotie), St. Barthelemy Island

STOL-tyypin koneita listattuna:

## Lähteet

## Aiheesta muualla

*Anatomy of a STOL Aircraft: Designing a Modern Short Take-Off and Landing Aircraft by Chris Heintz
Safran

**Safran S.A.** on ranskalainen monialakonserni. Sen keskeiset toimialat ovat ilmailu- ja avaruusteollisuus, puolustusteollisuus ja turvallisuussektorin tuotteet. Vuonna 2023 yhtiön tuotteita myytiin 23,2 miljardilla eurolla. Yhtymän liikevaihdosta 51 % muodostuu ilma-alusten propulsiotuotteista kuten suihkumoottoreista, 38 % tarvikkeista ja puolustustarvikkeista ja 11 % lentokoneiden sisätilojen varustelusta. Yhtiön palveluksessa on noin 92&nbsp;000 henkeä (2023). Yhtymän pääkonttori sijaitsee Pariisissa ja sen osake noteerataan New Yorkin pörssissä (NYSE, Euronext Paris:SAF).

Safran syntyi, kun  ranskalaiset lentokoneiden voimalaitevalmistaja Snecma ja elektroniikka-alan yhtiö Sagem fuusioituivat.

## Tuotteet
Yhtiön tärkein tuotesektori ovat suihkumoottorit. Safran-ryhmään kuuluva Safran Aircraft Engines on johtava matkustajalentokoneiden suihkumoottorien valmistaja maailmassa. Tällä osa-alueella se tekee yhteistyötä General Electricin kanssa CFM Internationalissa. Yhtiö pyrkii parantamaan suihkumoottorien energiatehokkuutta ja laskemaan polttoaineenkulutusta.
Yhtiön tytäryritys Messier-Bugatti-Dowty valmistaa muun muassa lentokoneiden laskutelineitä ja hiilijarruja. Yhtymä merkittävä yritys tällä tuotealueella, lentokoneiden sähköjärjestelmissä samoin kuin helikopterien lennonsäätöjärjestelmissä. Yhtymän valmistamia laskutelineitä käyteään 24&nbsp;000 lentokoneessa, joilla tehdään noin 40&nbsp;000 laskua päivittäin.

Tietoliikennelaitteet tulivat Saframiin Sagemin kautta. Yhtiö on maailman johtava biometristen tunnistusratkaisujen valmistajana ja keskeinen tekijä esimerkiksi älykorteissa. Yhtiön läpivalaisulaitteita käytetään esimerkiksi lentoliikenteen matkatavaroiden käsittelyssä.

Varsinainen sotatekniikka tuo noin 10&nbsp;% yhtiön myynnistä.


Kuva:Turbofan-Engine.jpg|CFM56 suihkumoottori.
Kuva:Electric Green Taxiing System - Messier-Bugatti-Dowty Safran LeBourget2013 F-HGNT 2193.JPG|Laskutelineet ja niihin liittyvät säätöjärjestelmät (kuten Electric green taxiing system) kuuluvat yhtymän tytäryhtiön tuotantoon.
Kuva:Aasm5.jpg|Mirage-1 hävittäjien pommien ohjausjärjestelmä on esimerkki yhtymän sotilastuotannosta.


## Tytäryhtiöt
Vuonna 2016 useat Safran-ryhmän omistamat yhtiöt muuttivat nimeään:
* Aircelle muutti nimeksi Safran Nacelles
* Messier-Bugatti-Dowty muutti nimeksi Safran Landing Systems
* Snecma muutti nimeksi Safran Aircraft Engines
* Herakles muutti nimeksi Safran Ceramics
* Hispano-Suiza muutti nimeksi Safran Transmission Systems
* Labinal Power Systems muutti nimeksi Safran Electrical & Power
* Morpho muutti nimeksi Safran Identity & Security
* Sagem muutti nimeksi Safran Electronics & Defense
* Techspace Aero muutti nimeksi Safran Aero Boosters
* Turbomeca muutti nimeksi Safran Helicopter Engines

## Lähteet

## Aiheesta muualla

* Safran - History   (safran-group.com)
Kōchin prefektuuri

**Kōchin prefektuuri** ( on yksi Japanin prefektuureista. Se sijaitsee Shikokun saaren eteläosassa, ja sen pääkaupunki on Kōchi.

## Maantiede
Kōchi kattaa koko Shikokun saaren etelärannikon, ja sen rantaviiva Tyynellä valtamerellä on 706 kilometriä. Kōchi naapuriprefektuurit ovat Ehimen prefektuuri lännessä ja Tokushiman prefektuuri idässä.

### Ilmasto
Kōchin ilmasto on kostea ja lämmin. Vuoden keskilämpötila on noin 17&nbsp;°C, mutta kesäisin lämpötila saattaa kohota 35&nbsp;°C:seen. Japanin sademäärissä Kōchin prefektuuri jää toiseksi ainoastaan Hokkaidōlle.

## Aluejako
Kōchin prefektuuri jakautuu 11 kaupunkiin ja 24 muuhun kuntaan, joista 17 on maaseutukaupunkeja ja kuusi kyläkuntia. Kunnat kuuluvat kuuteen piirikuntaan, joilla ei ole hallinnollista merkitystä. 

;Kaupungit

* Aki
* Kami
* Kōchi (pääkaupunki)
* Kōnan
* Muroto
* Nankoku
* Shimanto
* Sukumo
* Susaki
* Tosa
* Tosa-Shimizu

;Kunnat piirikunnittain

## Historia
Kōchin muinainen nimi oli Onru, joka tarkoittaa karkotusta. Tuona aikana tätä, silloin kunnollisten kulkuyhteyksien puutteessa olevaa syrjäistä aluetta, käytettiin sekä hallinnon poliittisten vihollisten että tavallisten rikollisten karkotuspaikkana.

Myöhemmin alueesta muodostui Tosan provinssi, joka vuonna 1871 muutettiin Kōchin prefektuuriksi.

## Turismi
Nykyään koko Japaniin levinnyt yosakoi-tanssi on peräisin Kōchin prefektuurista. Prefektuurin pääkaupungissa Kōchissa järjestetään edelleen vuosittainen Yosakoi matsuri.

## Lähteet

## Aiheesta muualla

* Kōchin prefektuurin viralliset sivut
Foot in Mouth Disease

**Foot in Mouth Disease** on punk-rock-yhtye Gobin viides studioalbumi. Se julkaistiin 1. huhtikuuta 2003. Ensimmäinen single levyltä oli "Give Up The Grudge", joka on levyn kantaanottavin kappale, sillä siinä käsketään Nu-Metal yhtyeitä pitämään suunsa kiinni.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
### Japanin bonuskappaleet
# 
# 
### Bonus DVD
**Audio**
# What To Do
# Beauville
# L.A. Song
# For The Moment
# Sick With You
# No Regrets
# On These Days...
# Soda
# Marching Song
# Marching Song (Pointed Sticks)
# Custers Last 1 Nite Stand (live)
# Heavy Metal Shuffle
# Self Appointed Leader
**Videot**
# I Hear You Calling
# For The Moment
# No Regrets

## Kokoonpano
* Theo Goutzinakis - taustalaulu (laulu kappaleessa "Bully"), kitara
* Tom Thacker - laulu (taustalaulu kappaleessa "Bully"), kitara
* Craig Wood - basso, laulu
* Gabe Mantle - rummut, taustalaulu

## Arvostelut
* Allmusic: 

## Lähteet
Okinawa (kaupunki)

**Okinawa** () on Japanin kaupunki Okinawan saarella Okinawan prefektuurissa. Se sijaitsee saaren keskiosassa Nahan koillispuolella Tyynenmeren Nakagusukunlahden rannalla. Kaupungissa on 141&nbsp;543 asukasta (vuonna 2017) ja sen pinta-ala on 49,00 neliökilometriä. 

Okinawan kaupunki perustettiin vuonna 1974 Kozan kaupungin ja Misaton kylän yhdistyessä. Se on Nahan jälkeen prefektuurin toiseksi suurin kaupunki, joka tunnetaan esimerkiksi *[[eisā]]*-kansantanssiperinteestä. Kaupungissa järjestetään vuosittain suuri eisā-festivaali. 

## Lähteet

## Aiheesta muualla

* Kaupungin internetsivut
Lapiolinja

**Lapiolinjaksi** tai **työlinjaksi** kutsuttiin etenkin 1950-luvulta lähtien niitä työvoimapoliittisia keinoja, joilla työttömyyttä hoidettiin yhteiskunnan järjestämillä hankkeilla. Kuvaavan nimensä se sai, kun mahdollisimman suureen työllistettävien määrään pyrittäessä vältettiin maarakennustyömailla koneiden käyttöä, näin jokaiselle voitiin osoittaa tehtävä. Toisaalta lapiointi oli sen luontoista työtä, että siitä suoriutui ilman ammattitaitoakin.

Lapiolinja koettiin ratkaisuksi työttömyyteen aikana, jolloin normaalit työmarkkinat eivät toimineet suhdannevaihteluiden ja elinkeinoelämän murroksessa. Metsätöistä saattoi vapautua kerralla runsaasti työvoimaa metsäteollisuuden näkymien heiketessä. Pientilalliset olivat hyvin usein riippuvaisia näistä tulonlähteistä. Useat merkittävät tiehankkeet saivat autoistumisen myötä alkunsa juuri niihin aikoihin.

Hyvin tunnettu "lapiolinjan" työmaa oli Tarvontie eli nykyinen Ykköstien moottoritieosuus Helsingin Munkkiniemestä Espooseen. Tällä 1950-luvun lopun työmaalla oli töissä lapiomiesten lisäksi jopa hevosia.

## Kritiikki

Järjestelmää kritisoitiin alusta lähtien. Työkohteet olivat useasti *siirtotyömaita*, jotka saattoivat sijaita satojenkin kilometrien päässä työllistetyn kotipaikkakunnalta. Näin esimerkiksi perheenisä saattoi viettää viikot tietöissä vieraassa maakunnassa ja pääsi käymään kotonaan muutamana viikonloppuna kuukaudessa. Majoitus työmailla järjestyi yleensä parakissa tai pyöräkopissa. Usein majoituksen taso jätti toivomisen varaa: ahtaus, huono ilma, hygienia ja rauhattomuus olivat polttavia ongelmia. Näihin saatiinkin vuosien mittaan parannusta.

## Päättyminen

Lapiolinjan päätti 1970-luvun alussa uudenlainen yhteiskunnallinen ajattelu, jossa työttömille alettiin maksaa rahallista korvausta työttömyyden kohdatessa. Tienrakennus alkoi vaatia yhä enemmän ammattitaitoa, ja työttömät alkoivat olla maaseudun kausityöttömien sijasta kaupungeista kotoisin. Lisäksi teiden rahoituksessa käytettävien lainojen ehdoissa edellytettiin kohteiden toteuttamista kustannustehokkaimmilla menetelmillä.

## Katso myös
*Hätäaputyöt

## Lähteet
* Marko Nenonen: *Lapiolinjalla: työttömät pakkotöissä 1948–1971*, Atena 2006, .

### Viitteet

## Kirjallisuutta
*Marko Nenonen: *Tietöissä siirtotyömaalla: tienrakennus ja sosiaaliset olot työttömyystyömailla 1945–1967*. Tiemuseon raportteja 2/1993, Helsinki, 1993. .